ภาษีกิจการให้เช่าสังหาริมทรัพย์
โดย...สมชาย ชูเกตุผู้ประกอบการที่ต้องการใช้ทรัพย์สินในการประกอบกิจการจะใช้วิธีซื้อทรัพย์สินเป็นของกิจการหรือเช่าทรัพย์สินจากผู้อื่นมาใช้ ปัจจุบันผู้ประกอบการใช้วิธีเช่าทรัพย์สินมาใช้ในกิจการมากขึ้นไม่ว่าจะเป็นการเช่าอสังหาริมทรัพย์หรือสังหาริมทรัพย์ เพราะการซื้อทรัพย์สินต้องมีค่าบำรุงรักษา อีกทั้งทรัพย์สินอาจไม่ทันสมัย ตกรุ่นเร็ว กิจการให้เช่าสังหาริมทรัพย์จึงเกิดขึ้นมากมายเช่น กิจการให้เช่ารถยนต์ เฟอร์นิเจอร์ คอมพิวเตอร์ ต้นไม้ประดับ เครื่องจักร ทีวี อุปกรณ์ต่างๆ เป็นต้นผู้ประกอบกิจการให้เช่าทรัพย์สินที่ประกอบกิจการในประเทศไทย มีทั้งบุคคลธรรมดา บริษัทหรือห้างหุ้นส่วนนิติบุคคล เงินได้จากการให้เช่าสังหาริมทรัพย์เป็นเงินได้พึงประเมินตามมาตรา 40(5) แห่งประมวลรัษฎากร มีภาษีที่เกี่ยวข้องตามประมวลรัษฎากร ดังนี้ภาษีเงินได้บุคคลธรรมดาผู้ประกอบการที่ประกอบการในรูปของบุคคลธรรมดา ต้องนำเงินได้จากการให้เช่าสังหาริมทรัพย์ที่ได้รับตั้งแต่เดือน ม.ค.-มิ.ย. ไปยื่นแบบเสียภาษีเงินได้บุคคลธรรมดาครึ่งปี ด้วยแบบ ภ.ง.ด.94&nbsp; ภายในเดือน ก.ย.ของปีเดียวกัน และเมื่อสิ้นปีให้นำเงินได้ที่ได้รับตั้งแต่เดือน ม.ค.-ธ.ค. ไปยื่นแบบเสียภาษีเ
28 เม.ย. 2560

โดย...สมชาย ชูเกตุผู้ประกอบการที่ต้องการใช้ทรัพย์สินในการประกอบกิจการจะใช้วิธีซื้อทรัพย์สินเป็นของกิจการหรือเช่าทรัพย์สินจากผู้อื่นมาใช้ ปัจจุบันผู้ประกอบการใช้วิธีเช่าทรัพย์สินมาใช้ในกิจการมากขึ้นไม่ว่าจะเป็นการเช่าอสังหาริมทรัพย์หรือสังหาริมทรัพย์ เพราะการซื้อทรัพย์สินต้องมีค่าบำรุงรักษา อีกทั้งทรัพย์สินอาจไม่ทันสมัย ตกรุ่นเร็ว กิจการให้เช่าสังหาริมทรัพย์จึงเกิดขึ้นมากมายเช่น กิจการให้เช่ารถยนต์ เฟอร์นิเจอร์ คอมพิวเตอร์ ต้นไม้ประดับ เครื่องจักร ทีวี อุปกรณ์ต่างๆ เป็นต้นผู้ประกอบกิจการให้เช่าทรัพย์สินที่ประกอบกิจการในประเทศไทย มีทั้งบุคคลธรรมดา บริษัทหรือห้างหุ้นส่วนนิติบุคคล เงินได้จากการให้เช่าสังหาริมทรัพย์เป็นเงินได้พึงประเมินตามมาตรา 40(5) แห่งประมวลรัษฎากร มีภาษีที่เกี่ยวข้องตามประมวลรัษฎากร ดังนี้ภาษีเงินได้บุคคลธรรมดาผู้ประกอบการที่ประกอบการในรูปของบุคคลธรรมดา ต้องนำเงินได้จากการให้เช่าสังหาริมทรัพย์ที่ได้รับตั้งแต่เดือน ม.ค.-มิ.ย. ไปยื่นแบบเสียภาษีเงินได้บุคคลธรรมดาครึ่งปี ด้วยแบบ ภ.ง.ด.94  ภายในเดือน ก.ย.ของปีเดียวกัน และเมื่อสิ้นปีให้นำเงินได้ที่ได้รับตั้งแต่เดือน ม.ค.-ธ.ค. ไปยื่นแบบเสียภาษีเงินได้บุคคลธรรมดาประจำปีภาษี ด้วยแบบ ภ.ง.ด.90 ภายในเดือน มี.ค.ของปีถัดไปสำหรับการหักค่าใช้จ่ายของเงินได้ที่หามาได้ กฎหมายให้หักค่าใช้จ่ายเหมาได้เพียงร้อยละ 10 ของเงินได้พึงประเมิน เว้นแต่การให้เช่ายานพาหนะให้หักเหมาได้ร้อยละ 30 หรือจะเลือกหักค่าใช้จ่ายตามความเป็นจริงก็ได้ ขึ้นอยู่กับความสมัครใจของผู้ประกอบการว่าจะเลือกใช้วิธีใดที่ตนเองได้ประโยชน์สูงสุดภาษีเงินได้นิติบุคคล ผู้ประกอบกิจการที่ประกอบการในรูปบริษัทหรือห้างหุ้นส่วนนิติบุคคล  ต้องนำค่าเช่าที่ได้รับไปรวมคำนวณหาจำนวนกำไรสุทธิเพื่อเสียภาษีเงินได้นิติบุคคลครึ่งรอบระยะเวลาบัญชี 6 เดือนแรก ให้ประมาณการกำไรสุทธิ โดยนำรายได้หักด้วยรายจ่าย ตามที่กฎหมายกำหนดไปยื่นแบบเสียภาษีเงินได้นิติบุคคล ด้วยแบบ ภ.ง.ด.51 ภายใน 2 เดือน นับแต่วันสิ้นครึ่งรอบระยะเวลาบัญชี 6 เดือนแรก และเมื่อสิ้นรอบระยะเวลาบัญชีให้ยื่นแบบเสียภาษีเงินได้นิติบุคคลประจำปี ด้วยแบบ ภ.ง.ด.50 ภายใน 150 วัน นับแต่วันสิ้นรอบระยะเวลาบัญชีอีกครั้ง โดยสามารถนำภาษีที่ชำระตามแบบ ภ.ง.ด.51 หรือที่ได้ถูกหักภาษี ณ ที่จ่ายไว้ ไปหักออกจากภาษีที่ต้องชำระได้ภาษีเงินได้หัก ณ ที่จ่ายผู้ประกอบการที่เป็นบริษัทหรือห้างหุ้นส่วนนิติบุคคลที่เป็นผู้เช่าสังหาริมทรัพย์ เมื่อจ่ายเงินค่าเช่าต้องหักภาษี ณ ที่จ่าย ในอัตราร้อยละ 5 ไม่ว่าผู้ให้เช่าสังหาริมทรัพย์จะเป็นบุคคลธรรมดา บริษัทหรือห้างหุ้นส่วนนิติบุคคล พร้อมนำส่งภาษีภายใน 7 วัน นับแต่วันสิ้นเดือนที่จ่ายเงินค่าเช่าสังหาริมทรัพย์ กรณีผู้จ่ายเงินค่าเช่าเป็นหน่วยงานรัฐ เมื่อจ่ายเงินค่าเช่าให้หักภาษีในอัตราร้อยละ 1 ( *** บุคคลธรรมดาที่เป็นผู้จ่ายเงินค่าเช่าสังหาริมทรัพย์ เมื่อจ่ายเงินค่าเช่าไม่มีหน้าที่หักภาษี ณ ที่จ่ายแต่อย่างใด)lภาษีมูลค่าเพิ่ม ผู้ประกอบการให้เช่าสังหาริมทรัพย์ หากมีรายรับที่ยังไม่ได้หักรายจ่ายใดๆ เกินกว่า 1.8 ล้านบาท/ปี/รอบระยะเวลาบัญชี ต้องจดทะเบียนเป็นผู้ประกอบการจดทะเบียนภาษีมูลค่าเพิ่มกิจการให้เช่าสังหาริมทรัพย์และผู้จ่ายเงินค่าเช่าสังหาริมทรัพย์มีหน้าที่ทางภาษีตามที่กล่าวมาข้างต้นสวัสดีครับ